El mercuriu ye un metal que, combináu con otros elementos como'l sulfuru o l'oxíxenu, forma'l mercuriu inorgánico o les sales de mercuriu, que s'usen como polvos o cristales en cremes cosmétiques o en cremes antiséptiques. La fonte principal de mercuriu ye l'usu de combustibles fósiles, fundamentalmente'l carbón que contién traces d'esti metal. Al quemalo, esti compuestu entra nel mediu ambiente. En medios anaerobios (cuando nun hai oxíxenu) les bacteries tresfórmenlu en metil-mercuriu. Esta forma ye la que se bioacumula más fácilmente n'organismos y en persones. Ye, amás, un metal que s'usa en termómetros (y en dellos instrumentos médicos), en tratamientos dentales y en focos fluorescentes, piles y bateríes.